כללי המים (קביעת תנאים ברישיון) (ניתוק אספקת מים)

{{ח:התחלה}}
{{ח:כותרת|כללי המים (קביעת תנאים ברישיון) (ניתוק אספקת מים), התשע״ח–2017}}

{{ח:פתיח-התחלה}}
{{ח:תיבה|ק״ת תשע״ח, 126|כללי המים (קביעת תנאים ברישיון) (ניתוק אספקת מים)|https://olaw.org.il/takanot/takanot-7875.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק המים#סעיף 21|סעיפים 21}}, {{ח:חיצוני|חוק המים#סעיף 23|23}}, {{ח:חיצוני|חוק המים#סעיף 24|24}} {{ח:חיצוני|חוק המים#סעיף 124יז|ו־124יז(א)(3) ו־(5)}} {{ח:חיצוני|חוק המים|לחוק המים, התשי״ט–1959}} (להלן – החוק), ולאחר שקוימו הוראות {{ח:חיצוני|חוק המים#סעיף 124יח|סעיף 124יח(ד) לחוק}}, ובאישור ועדת הכלכלה של הכנסת לפי {{ח:חיצוני|חוק העונשין#סעיף 2|סעיף 2(ב) לחוק העונשין, התשל״ז–1977}}, קובעת מועצת הרשות הממשלתית למים ולביוב כללים אלה:
{{ח:סוגר}}
{{ח:מפריד}}

{{ח:סעיף|1|מטרות}}
{{ח:ת}} מטרותיהם של כללים אלה הן:
{{ח:תת|(1)}} להסדיר את המקרים והתנאים לביצוע פעולת ניתוק אספקת מים כאמצעי להבטחת תשלום חשבונות צריכה שוטפים של צרכנים ביתיים, אך לא כאמצעי לגביית חובות עבר;
{{ח:תת|(2)}} להבטיח כי צרכן ביתי לא ינותק מאספקת המים בשל אי־תשלום חובו, אלא אם כן אישר זאת מנהל הרשות הממשלתית, לפי כללים אלה;
{{ח:תת|(3)}} להבטיח שבעל רישיון יעשה שימוש בסמכותו לבצע פעולת ניתוק אספקת מים, תוך צמצום הפגיעה בצרכן, תוך בחינת האפשרות לעשות שימוש באמצעים חלופיים, ובשים לב לחיוניותם של שירותי המים, בהתחשב בסוג הנכס, השירותים הניתנים בו והיקף הפגיעה הצפויה להיגרם לצרכן.

{{ח:סעיף|2|הגדרות}}
{{ח:ת}} בכללים אלה –
{{ח:ת|סוג=הגדרה}} ”אתר האינטרנט של הרשות הממשלתית“ – אתר האינטרנט של הרשות הממשלתית שכתובתו www.water.gov.il;
{{ח:ת|סוג=הגדרה}} ”בעל רישיון“ – למעט חברה, כהגדרתה {{ח:חיצוני|חוק תאגידי מים וביוב|בחוק תאגידי מים וביוב, התשס״א–2001}}, ולמעט מקורות חברת מים בע״מ;
{{ח:ת|סוג=הגדרה}} ”הוועדה המייעצת“ – כהגדרתה {{ח:חיצוני|כללי תאגידי מים וביוב (ניתוק אספקת מים)|בכללי ניתוק אספקת מים}};
{{ח:ת|סוג=הגדרה}} ”המנהל הכללי“ – המנהל הכללי של בעל הרישיון או מי שממלא תפקיד כאמור אף אם תוארו שונה;
{{ח:ת|סוג=הגדרה}} ”הרשות הממשלתית“ – הרשות הממשלתית למים ולביוב, שהוקמה לפי {{ח:חיצוני|חוק המים#סעיף 124יא|סעיף 124יא לחוק}};
{{ח:ת|סוג=הגדרה}} ”חוב“ – חוב בעד אספקת מים או שירותי ביוב שסיפק בעל רישיון לצרכן, כפי שנרשם בחשבון המים שנשלח לצרכן;
{{ח:ת|סוג=הגדרה}} ”חוב שוטף“ – חוב, למעט –
{{ח:תתת|(1)}} הוצאות גבייה, אגרות וריבית;
{{ח:תתת|(2)}} חוב שהצרכן פנה לבעל הרישיון בבקשה לבררו ובעל הרישיון טרם נתן לגביו החלטה;
{{ח:ת|סוג=הגדרה}} ”חוק ההוצאה לפועל“ – {{ח:חיצוני|חוק ההוצאה לפועל|חוק ההוצאה לפועל, התשכ״ז–1967}};
{{ח:ת|סוג=הגדרה}} ”יום עסקים“ – כהגדרתו {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)|בכללי אמות מידה}};
{{ח:ת|סוג=הגדרה}} ”כללי אמות מידה“ – {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה), התשע״א–2011}};
{{ח:ת|סוג=הגדרה}} ”כללי ניתוק אספקת מים“ – {{ח:חיצוני|כללי תאגידי מים וביוב (ניתוק אספקת מים)|כללי תאגידי מים וביוב (ניתוק אספקת מים), התשע״ה–2015}};
{{ח:ת|סוג=הגדרה}} ”כמות מוכרת“ – כהגדרתה {{ח:חיצוני|כללי המים (תעריפי מים שמספקים ספקים מקומיים)|בכללי המים (תעריפי מים שמספקים ספקים מקומיים), התשנ״ד–1994}};
{{ח:ת|סוג=הגדרה}} ”מחלקה לשירותים חברתיים“ – מחלקה לשירותים חברתיים ברשות מקומית שהצרכן הביתי מוכר לה או מטופל בה;
{{ח:ת|סוג=הגדרה}} ”מיצוי הליכי גבייה“ – הפעלת סמכויות גבייה לפי {{ח:חיצוני|פקודת המסים (גבייה)|פקודת המסים (גבייה)}}, או לפי {{ח:חיצוני|חוק ההוצאה לפועל|חוק ההוצאה לפועל}}, לפי מדיניות אחידה של בעל הרישיון בעניין גביית חובות, שפרסם לפי {{ח:פנימי|סעיף 15|סעיף 15 לכללים}};
{{ח:ת|סוג=הגדרה}} ”נכס אחר“ – נכס שאינו נכס של צרכן ביתי, לרבות מקרקעין;
{{ח:ת|סוג=הגדרה}} ”נכס של צרכן ביתי“ – נכס שצרכן ביתי זכאי לשלם לגביו תעריף בעד כמות מוכרת;
{{ח:ת|סוג=הגדרה}} ”פעולת ניתוק אספקת מים“ – פעולה המונעת אספקת מים לנכס;
{{ח:ת|סוג=הגדרה}} ”צרכן“ – מי שרשום בספרי בעל הרישיון כמקבל שירותי מים או שירותי מים וביוב בנכס מסוים;
{{ח:ת|סוג=הגדרה}} ”צרכן ביתי“ – צרכן הזכאי לתעריף בעד כמות מוכרת, לרבות כל אדם המתגורר עמו בנכס והנמנה עם מספר הנפשות הרשומות כמי שמתגוררות בנכס בספרי בעל הרישיון;
{{ח:ת|סוג=הגדרה}} ”רישיון“ – רישיון הפקה שנתן מנהל הרשות הממשלתית לפי {{ח:חיצוני|חוק המים#סעיף 23|סעיף 23 לחוק}};
{{ח:ת|סוג=הגדרה}} ”תקופת חיוב“ – תקופה חודשית או דו־חודשית שלגביה שלח בעל הרישיון לצרכן חשבון בעד צריכת שירותי מים או שירותי ביוב;
{{ח:ת|סוג=הגדרה}} ”תקופות חיוב רצופות“ – שתי תקופות חיוב עוקבות לפחות;
{{ח:ת|סוג=הגדרה}} ”תקופות חיוב לסירוגין“ – שתי תקופות חיוב לפחות מתוך שש תקופות חיוב רצופות.

{{ח:סעיף|3|מעמד ההוראות}}
{{ח:ת}} הוראות כללים אלה הן חלק מתנאי הרישיון.

{{ח:סעיף|4|סמכות לגבות חוב}}
{{ח:ת}} אין בפעולה או באי־פעולה של בעל רישיון לניתוק אספקת מים לפי כללים אלה כדי לפטור את הצרכן מתשלום מלוא חובותיו לבעל הרישיון.

{{ח:סעיף|5|איסור ניתוק אספקת מים לצרכן ביתי}}
{{ח:ת}} בעל רישיון לא ינתק צרכן ביתי מאספקת המים בנכסו בשל אי־תשלום בעד אספקת מים או שירותי ביוב בנכס.

{{ח:סעיף|6|סייג לאיסור ניתוק}}
{{ח:תת|(א)}} על אף האמור {{ח:פנימי|סעיף 5|בסעיף 5}}, בעל הרישיון רשאי לפנות בבקשה למנהל הרשות הממשלתית לאשר ביצוע פעולת ניתוק אספקת מים בנכס של צרכן ביתי בשל אי־תשלום חוב שוטף בעד אספקת מים או שירותי ביוב בנכס, ובלבד שהתקיימו כל אלה:
{{ח:תתת|(1)}} גובה החוב השוטף, למעט הפרשי הצמדה, מתוך יתרת החוב של הצרכן הביתי, שהגיע מועד פירעונו, עולה על 1,000 שקלים חדשים;
{{ח:תתת|(2)}} הצרכן הביתי לא שילם לבעל הרישיון בעד אספקת מים או שירותי ביוב במשך תקופות חיוב רצופות או במשך תקופות חיוב לסירוגין;
{{ח:תתת|(3)}} טרם חלפו 12 חודשים מהמועד האחרון שהיה על הצרכן הביתי לשלם בעד תקופת החיוב המאוחרת לפי פסקה (2), לפי העניין;
{{ח:תתת|(4)}} התקיימו אחד או יותר מאלה:
{{ח:תתתת|(א)}} הצרכן הביתי סירב למסור לבעל הרישיון את מספר הזהות שלו וכתובת מגוריו העדכנית כפי שמופיע ברישומי רשות האוכלוסין ההגירה ומעברי הגבול;
{{ח:תתתת|(ב)}} בעל הרישיון לא הצליח לגבות את החוב השוטף למרות מיצוי הליכי הגבייה וחלפו 30 ימים לפחות ממועד מיצוי ההליכים כאמור;
{{ח:תתת|(5)}} בעל הרישיון שלח לצרכן הביתי התראה, בשפה פשוטה וברורה, לפי {{ח:פנימי|סעיף 14|סעיף 14(א)}}, על כוונתו להעביר למנהל הרשות הממשלתית בקשה לאישור ביצוע פעולת ניתוק אספקת מים, הכוללת, בין השאר, בקשה להמציא לבעל הרישיון מסמכים להוכחת העדר יכולתו הכלכלית לשלם את חובותיו השוטפים והמועדים לכך, וכן מידע בדבר זכותו של הצרכן להימנע מהמצאת מסמכים כאמור לבעל הרישיון;
{{ח:תתת|(6)}} המנהל הכללי או עובד בכיר של בעל הרישיון שהמנהל הכללי אצל לו את סמכותו לעניין זה, סבר שהצרכן הביתי הוא בעל יכולת כלכלית מספקת לכאורה לשלם את חובו השוטף, לאחר שבחן את טענותיו וראיותיו של הצרכן הביתי, אם נמסרו לבעל הרישיון, ובכלל זה את חוות הדעת שקיבל בעניינו, אם התקבלה, מהמחלקה לשירותים חברתיים, ובלבד שהתקיימו לעניין הפנייה למחלקה לשירותים חברתיים הוראות {{ח:פנימי|סעיף 7|סעיף 7}};
{{ח:תתת|(7)}} המנהל הכללי ינמק את החלטתו כאמור בפסקה (6) ויפרט מדוע יש לראות בצרכן הביתי בעל יכולת כלכלית מספקת לכאורה לשלם את החוב השוטף, וזאת למרות שמיצוי הליכי הגבייה לא הביא לגביית החוב השוטף;
{{ח:תתת|(8)}} בעל הרישיון שלח לצרכן הביתי הודעה על ההחלטה כאמור בפסקה (6) ועל כוונתו לפנות למנהל הרשות הממשלתית בבקשה לאשר פעולת ניתוק אספקת המים בנכסו, כמפורט {{ח:פנימי|סעיף 14|בסעיף 14(ג)}}.
{{ח:תת|(ב)}} על אף האמור בסעיף קטן (א)(6), בעל רישיון רשאי לפנות בבקשה למנהל הרשות הממשלתית לאשר ביצוע פעולת ניתוק אספקת מים בנכס של צרכן ביתי, אף אם סבר המנהל הכללי או עובד בכיר של בעל הרישיון שהמנהל הכללי אצל לו את סמכותו לעניין זה, שהצרכן הביתי אינו בעל יכולת כלכלית לשלם את חובו, אם נוכח לדעת שהצרכן הביתי מנצל לרעה את האיסור לנתקו לפי כללים אלה; לעניין זה, ”ניצול לרעה“ – צריכת מים מעבר לכמות המוכרת, שסופקה לאחרים או יועדה בפועל לשימושים שאינם מטיבם ומטבעם צורכי בית של הצרכן הביתי, ולמעט צריכה כאמור שאינה בשליטתו של הצרכן הביתי ובכלל זה צריכה הנובעת מנזילה, מהפרשי מדידה בשל נזילה, מגניבה, או מבעיות באמינות המדידה.
{{ח:תת|(ג)}} לבקשה כאמור בסעיפים קטנים (א) או (ב) יצרף בעל רישיון את כל ההחלטות, המידע והמסמכים המצויים בידיו בעניינו של הצרכן הביתי, ובכלל זה את כל האסמכתאות שעליהן הסתמך בהחלטה בעניינו.

{{ח:סעיף|7|חוות דעת משירותי הרווחה}}
{{ח:ת}} בכפוף לקבלת הסכמת צרכן ביתי, בעל הרישיון יפנה למחלקה לשירותים חברתיים בבקשה לקבל חוות דעת בדבר מצבו הכלכלי של הצרכן הביתי בתוך 21 ימים מיום קבלת הפנייה; לא הודיע הצרכן הביתי על הסכמתו בתוך 7 ימים מיום קבלת ההודעה לפי {{ח:פנימי|סעיף 14|סעיף 14(א)}}, יראו אותו כמי שסירב לפעולת בעל הרישיון כאמור.

{{ח:סעיף|8|המלצת הוועדה המייעצת}}
{{ח:תת|(א)}} הוועדה המייעצת תדון בבקשות שיגיש בעל רישיון למנהל הרשות הממשלתית לפי {{ח:פנימי|סעיף 6|סעיף 6}}, ותמליץ למנהל הרשות הממשלתית אם לאשר את בקשת בעל הרישיון לביצוע פעולת ניתוק אספקת מים בנכס של צרכן ביתי; שוכנעה הוועדה המייעצת שהתקיימו בצרכן הביתי הוראות {{ח:פנימי|סעיף 6|סעיף 6(א)(4)(א), (6) או (ב)}}, תמליץ לאשר את בקשת בעל הרישיון, ורשאית היא להמליץ על ביצוע פעולה לצמצום אספקת המים לצרכן הביתי חלף פעולת הניתוק, אם יש בידי בעל הרישיון אפשרות טכנולוגית ומעשית לנקוט אמצעי זה כלפי הצרכן.
{{ח:תת|(ב)}} על עבודת הוועדה המייעצת לעניין צרכנים של בעל רישיון יחולו {{ח:חיצוני|כללי תאגידי מים וביוב (ניתוק אספקת מים)#סעיף 9|סעיפים 9 עד 12 לכללי ניתוק אספקת מים}}, בשינויים המחויבים.

{{ח:סעיף|9|קבלת החלטות בידי מנהל הרשות הממשלתית}}
{{ח:ת}} מנהל הרשות הממשלתית יבחן את המלצות הוועדה המייעצת ויחליט בתוך 15 ימי עסקים מיום קבלתן בידיו אם לקבלן, לדחותן או לקבלן בשינויים; המנהל יעביר עותק מהחלטתו לבעל הרישיון ולצרכן הביתי בתוך 7 ימי עסקים מהיום שבו התקבלה; המליצה הוועדה המייעצת לאשר לבעל רישיון לבצע פעולת ניתוק אספקת מים בנכסו של צרכן ביתי או כל פעולה אחרת לפי {{ח:פנימי|סעיף 8|סעיף 8(א)}}, ומנהל הרשות הממשלתית קיבל את המלצתה, ישלח מנהל הרשות הממשלתית לצרכן הביתי הודעה שתכלול את נימוקיו, בשפה פשוטה וברורה, ובכלל זה את נימוקי הוועדה המייעצת, וכן תצוין בה זכותו של הצרכן להגיש עתירה לבית המשפט לעניינים מינהליים בקשר להחלטת מנהל הרשות.

{{ח:סעיף|10|ניתוק אספקת מים בנכס של צרכן ביתי}}
{{ח:ת}} החליט מנהל הרשות הממשלתית, לאחר שקיבל את המלצתה של הוועדה המייעצת בעניינו של הצרכן הביתי, לאשר לבעל רישיון לבצע פעולת ניתוק אספקת מים בנכסו של צרכן ביתי או פעולה לצמצום אספקת מים לפי {{ח:פנימי|סעיף 8|סעיף 8(א)}}, רשאי בעל הרישיון לבצע את הפעולה האמורה, ובלבד שחלפו 30 ימים מיום ששלח לצרכן הביתי הודעה לפי {{ח:פנימי|סעיף 14|סעיף 14(ד)}} בדבר ההחלטה לבצע פעולת ניתוק; נוסף על האמור, החליט בעל רישיון לבצע פעולת ניתוק אספקת מים בנכסו של הצרכן הביתי, יידע את המחלקה לשירותים חברתיים שנתנה חוות דעת בעניינו של הצרכן הביתי לפי {{ח:פנימי|סעיף 7|סעיף 7}} על ההחלטה האמורה, 15 ימים לפחות בטרם ביצוע פעולת ניתוק אספקת מים.

{{ח:סעיף|11|סייגים לניתוק אספקת מים בנכס אחר}}
{{ח:תת|(א)}} על אף האמור בכל הסכם, בעל רישיון לא יבצע פעולת ניתוק אספקת מים בשל אי־תשלום חוב לגבי נכס אחר שהוא אחד מאלה:
{{ח:תתת|(1)}} מוסד חינוך רשמי כהגדרתו {{ח:חיצוני|חוק לימוד חובה|בחוק לימוד חובה, התש״ט–1949}};
{{ח:תתת|(2)}} בית ספר או גן ילדים, שבו מתחנכים תלמידים באופן שיטתי, המעניק חינוך גן ילדים, חינוך יסודי, חינוך על־יסודי או חינוך מיוחד, והמחזיק ברישיון לפי {{ח:חיצוני|חוק פיקוח על בתי ספר|חוק פיקוח על בתי ספר, התשכ״ט–1969}};
{{ח:תתת|(3)}} מוסד חינוך תרבותי ייחודי כהגדרתו {{ח:חיצוני|חוק מוסדות חינוך תרבותיים ייחודיים|בחוק מוסדות חינוך תרבותיים ייחודיים, התשס״ח–2008}}, המחזיק ברישיון לפי {{ח:חיצוני|חוק מוסדות חינוך תרבותיים ייחודיים|החוק האמור}};
{{ח:תתת|(4)}} מוסד רפואי כהגדרתו {{ח:חיצוני|פקודת בריאות העם#סעיף 24|בסעיף 24 לפקודת בריאות העם, 1940}};
{{ח:תתת|(5)}} מעון יום שיקומי כהגדרתו {{ח:חיצוני|חוק מעונות יום שיקומיים|בחוק מעונות יום שיקומיים, התש״ס–2000}};
{{ח:תתת|(6)}} מעון כהגדרתו {{ח:חיצוני|חוק הפיקוח על מעונות|בחוק הפיקוח על מעונות, התשכ״ה–1965}};
{{ח:תתת|(7)}} מקלט לנשים מוכות כהגדרתו {{ח:חיצוני|חוק עבודת נשים#סעיף 7|בסעיף 7(ג)(5) לחוק עבודת נשים, התשי״ד–1954}};
{{ח:תתת|(8)}} מעון ומעון נעול כהגדרתם {{ח:חיצוני|חוק הנוער (שפיטה, ענישה ודרכי טיפול)|בחוק הנוער (שפיטה, ענישה ודרכי טיפול), התשל״א–1971}};
{{ח:תתת|(9)}} נכס מקרקעין של מערכת הביטחון או המצוי בשימושה בהתקיים אחד מאלה:
{{ח:תתתת|(א)}} פעילות מבצעית או מלחמה הקשורה לפעילות בנכס האמור;
{{ח:תתתת|(ב)}} ייעודו העיקרי הוא למגורים לפי אישור מאת מנהל הרשות הממשלתית;
{{ח:תתת|(10)}} בתי סוהר, מיתקני שהייה ומיתקני מעצר שמפעילה מערכת הביטחון, ובכלל זה מקומות משמורת לפי {{ח:חיצוני|חוק הכניסה לישראל|חוק הכניסה לישראל, התשי״ב–1952}}, ומרכזים לשהיית מסתננים לפי {{ח:חיצוני|חוק למניעת הסתננות (עבירות ושיפוט)|חוק למניעת הסתננות (עבירות ושיפוט), התשי״ד–1954}};
{{ח:תתת|(11)}} נכס מקרקעין של הרשות הארצית לכבאות והצלה כמשמעותה {{ח:חיצוני|חוק הרשות הארצית לכבאות והצלה|בחוק הרשות הארצית לכבאות והצלה}}, או נכס בשימושה.
{{ח:תת|(ב)}} גוף כאמור בסעיף קטן (א)(1) עד (8), המבקש למנוע פעולת ניתוק אספקת מים, יציג לפני נציג בעל הרישיון, לפי בקשתו, רישיון, תעודה או אישור, המעידים על היותו גוף כאמור באותן פסקאות.
{{ח:תת|(ג)}} בסעיף זה, ”מערכת הביטחון“ – כהגדרתה {{ח:חיצוני|חוק הגנת הסביבה (סמכויות פיקוח ואכיפה)#סעיף 10|בסעיף 10 בחוק הגנת הסביבה (סמכויות פיקוח ואכיפה), התשע״א–2011}}.

{{ח:סעיף|12|ביצוע פעולת ניתוק אספקת מים}}
{{ח:תת|(א)}} פעולת ניתוק אספקת מים לא תבוצע אלא בימים א׳ עד ד׳, בין השעות 8:00 עד 17:00, ובלבד –
{{ח:תתת|(1)}} שלא תבוצע פעולה כאמור בערב חג, חג וחול המועד, בשים לב לדתו של הצרכן, לפי העניין, כאמור {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)#תוספת 2|בתוספת השנייה לכללי אמות מידה}};
{{ח:תתת|(2)}} שלא תבוצע פעולה כאמור בנכס של צרכן ביתי המקיים בו מנהגי אבל בתקופת ימי האבל לפי דתו או אמונתו של הצרכן הביתי, ובלבד שהודיע על כך לבעל הרישיון; ביצע בעל הרישיון פעולה לניתוק אספקת מים בנכס של צרכן ביתי בתקופה האמורה – יחבר בעל הרישיון את נכס הצרכן הביתי למערכת המים, בלא דיחוי, לאחר שהודיע לו על כך הצרכן הביתי.
{{ח:תת|(ב)}} פעולת ניתוק אספקת מים לפי כללים אלה תימשך, לכל היותר, 30 ימים; בחלוף 30 הימים יחבר בעל הרישיון את נכס הצרכן למערכת המים וימסור לו הודעה בדבר חובתו לשלם לבעל הרישיון את המגיע לו ממנו, שאם לא כן, תבוצע פעולת ניתוק אספקת מים בשנית, לפי סעיף קטן (ג).
{{ח:תת|(ג)}} לא נענתה פניית בעל הרישיון בחלוף 5 ימי עסקים נוספים, רשאי בעל הרישיון לבצע פעולת ניתוק אספקת מים נוספת לפי סעיף קטן (א); פעולת ניתוק אספקת מים נוספת תימשך, לכל היותר, 45 ימים; בחלוף תקופה זו, יחבר בעל הרישיון את הצרכן למערכת המים.
{{ח:תת|(ד)}} לא נענתה פניית בעל הרישיון בחלוף 5 ימי עסקים מתום פעולת הניתוק כאמור בסעיף קטן (ג), רשאי בעל הרישיון לבצע פעולת ניתוק אספקת מים שלישית בנכס, לפי סעיף קטן (א); פעולת ניתוק אספקת מים שלישית תימשך, לכל היותר, 60 ימים; בעל הרישיון רשאי לחזור על פעולת ניתוק אספקת מים לפי סעיף זה, ובלבד שבין כל חזרה על הפעולה תחלוף תקופה של 7 ימי עסקים לפחות.
{{ח:תת|(ה)}} על אף האמור בסעיף קטן (ב), אם לא היתה צריכת מים בנכס בתקופה שקדמה לפעולת ניתוק אספקת מים או שהיתה צריכה זניחה המעידה כי הנכס אינו מאוכלס בפועל, או שנודע לבעל הרישיון כי הנכס אינו מאוכלס, רשאי בעל הרישיון להאריך את משך פעולת ניתוק אספקת המים בלא הגבלה, ובתנאי שבחלוף כל 45 ימים ימסור הודעה לצרכן כי הוא מתבקש להודיע בכל עת על כוונתו לאכלס את הנכס; התקבלה הודעת צרכן כאמור, תופסק פעולת ניתוק אספקת המים בהקדם האפשרי.
{{ח:תת|(ו)}} טרם ביצוע פעולת ניתוק אספקת מים לפי סעיף זה ישלח בעל הרישיון הודעה לצרכן כאמור {{ח:פנימי|סעיף 14|בסעיף 14(ד) או (ה)}}, לפי העניין.

{{ח:סעיף|13|חיבור נכס לאחר ניתוק אספקת מים}}
{{ח:תת|(א)}} בעל רישיון יחבר לאספקת מים נכס שבוצעה בו פעולת ניתוק אספקת מים לפי כללים אלה בהקדם האפשרי, ולא יאוחר מהמועד האמור בסעיף קטן (ב), ולאחר שנציג בעל הרישיון בדק ואישר כי שולם לבעל הרישיון החוב השוטף או חוב נכס אחר, לפי העניין, שבשל אי־תשלומם בוצעה פעולת ניתוק אספקת מים או נקבע לצרכן הסדר תשלומים בעדם.
{{ח:תת|(ב)}} המועד המאוחר ביותר לחיבור נכס לפי סעיף קטן (א) יהיה כדלקמן:
{{ח:תת}}

השעה שבה הגיע הצרכן {{ש}} להסדר או שילם את חובו	מועד החיבור

עד 18:00	6 שעות ממועד ההודעה

אחרי 18:00	10:00 בבוקר למחרת

{{ח:סעיף|14|התראות והודעות}}
{{ח:תת|(א)}} בעל הרישיון ישלח לצרכן ביתי, 15 ימים לפחות לאחר שהתקיימו התנאים האמורים {{ח:פנימי|סעיף 6|בסעיף 6(א)(1) עד (4)}}, הודעה ערוכה לפי נוסח {{ח:פנימי|תוספת טופס 1|טופס 1 שבתוספת}} על כוונתו להגיש בעניינו בקשה למנהל הרשות הממשלתית לאישור ביצוע פעולת ניתוק אספקת מים לנכס; ההודעה תכלול, בין השאר, את כל אלה:
{{ח:תתת|(1)}} פרטים בדבר זכותו של הצרכן הביתי לפנות אליו בתוך 21 ימים בבקשה שלא להעביר בקשת ניתוק אספקת מים בעניינו למנהל הרשות הממשלתית וזאת בשל היותו חסר יכולת כלכלית לשלם את חובו או בשל נכונותו למסור לבעל הרישיון באופן מיידי את מספר הזהות שלו וכתובת מגוריו העדכנית; בעל הרישיון יציין לפני הצרכן הביתי את זכותו להביא לפניו את טענותיו בדבר היותו חסר יכולת כלכלית, בכתב או בעל פה, לפי העדפתו, וכן שהוא רשאי לצרף לבקשתו בכתב או בעל פה כל מסמך או מידע שיש בו כדי לתמוך בבקשתו, ובכלל זה גם תיעוד חזותי;
{{ח:תתת|(2)}} בקשה להמציא לבעל הרישיון בתוך 21 ימים מסמכים להוכחת העדר יכולתו הכלכלית לשלם את חובותיו השוטפים ולתת לבעל הרישיון הרשאה לפנות למחלקה לשירותים חברתיים לקבל חוות דעת בעניינו והמועדים לכך, וכן מידע בדבר זכותו של הצרכן הביתי להימנע מהמצאת מסמכים וממתן הסכמה לפניית בעל הרישיון למחלקה לשירותים חברתיים לקבלת חוות דעתה כאמור {{ח:פנימי|סעיף 7|בסעיף 7}}; בעל רישיון יציין לפני הצרכן הביתי כי אם לא יודיע הצרכן על מתן הסכמתו כאמור בתוך 7 ימים, יראו אותו כמי שסירב לפניית בעל הרישיון;
{{ח:תתת|(3)}} פרטים בדבר אפשרות הצרכן הביתי לפנות לבעל הרישיון בבקשה לערוך הסדר תשלומים לחובו.
{{ח:תת|(ב)}} פנה צרכן לבעל הרישיון בבקשה כאמור בסעיף קטן (א)(1), ישלח לו בעל הרישיון הודעה כי החלטתו תינתן בעניינו של הצרכן לאחר שמיעת טענותיו כאמור, אם יבחר הצרכן להביא את טענותיו לפני בעל הרישיון כאמור באותו סעיף קטן, ולאחר בחינת כלל המידע הנוגע לעניינו של הצרכן, המצוי בידי בעל הרישיון.
{{ח:תת|(ג)}} קודם לפנייה למנהל הרשות הממשלתית בבקשה לאשר ביצוע ניתוק אספקת מים לצרכן בנכס ביתי, ישלח בעל הרישיון לצרכן הודעה על ההחלטה כאמור {{ח:פנימי|סעיף 6|בסעיף 6(א)(6)}} ועל כוונתו לפנות למנהל הרשות הממשלתית בבקשה לאשר פעולת ניתוק אספקת המים בנכסו, ערוכה לפי נוסח {{ח:פנימי|תוספת טופס 2|טופס 2 בתוספת}}.
{{ח:תת|(ד)}} קודם לביצוע פעולת ניתוק בנכס של צרכן ביתי, ישלח בעל רישיון לצרכן הודעה על החלטתו לבצע פעולת ניתוק אספקת המים בנכסו, ערוכה לפי נוסח {{ח:פנימי|תוספת טופס 3|טופס 3 בתוספת}}.
{{ח:תת|(ה)}} טרם ביצוע פעולת ניתוק חוזר לפי {{ח:פנימי|סעיף 12|סעיף 12(ג) ו־(ד)}}, ידביק בעל הרישיון על הדלת החיצונית, או במקום אחר בולט לעין בנכס או בסמוך אליו, במעטפה אטומה וחתומה שעליה שם הצרכן וכתובתו בלבד, התראה בטרם ביצוע פעולת ניתוק אספקת מים כאמור ערוכה לפי נוסח {{ח:פנימי|תוספת טופס 4|טופס 4 שבתוספת}}, או ימסור התראה כאמור לידי האדם שאליו היא מכוונת או במקום מגוריו של אותו אדם לידי אחד מבני משפחתו הבגירים.

{{ח:סעיף|15|מדיניות לעניין פיצוי הליכי גבייה}}
{{ח:ת}} בעל רישיון, באישור מנהל הרשות הממשלתית, יקבע מדיניות אחידה לעניין מיצוי הליכי גבייה, וזאת בשים לב לסוג הצרכן ונסיבותיו ובכפוף להוראות {{ח:פנימי|סעיף 16|סעיף 16}}; לא מסר מנהל הרשות הממשלתית את עמדתו בתוך 30 ימים מיום שקיבל את פנייתו של בעל הרישיון בעניין, יראו את המדיניות, בתום התקופה האמורה, כאילו ניתן לגביה אישור מנהל הרשות כאמור; בעל הרישיון יפרסם את המדיניות כאמור באתר האינטרנט שלו, ואם לא הפעיל אתר אינטרנט – ישלח את המדיניות, אחת לשנה, לכל צרכניו, או לבקשת צרכן.

{{ח:סעיף|16|הוראות לעניין הפעלת סמכויות כנגד צרכן ביתי}}
{{ח:ת}} בעל רישיון לא יפעיל סמכויות גבייה לפי כל דין, לפני ששלח לצרכן שתי התראות לפחות על קיומו של חוב; בכל אחת מההתראות יובהר כי באפשרות הצרכן לפנות לבעל הרישיון בבקשה לערוך הסדר תשלומים לחובו לפי {{ח:פנימי|סעיף 18|סעיף 18}} כמפורט להלן:
{{ח:תת|(1)}} בהתראה הראשונה – לאחר המועד האחרון לתשלום החשבון התקופתי;
{{ח:תת|(2)}} בהתראה השנייה – 30 ימים לפחות לאחר משלוח ההתראה הראשונה; ההתראה השנייה תישלח בדואר רשום או במסירה ידנית, ובעל רישיון שרשאי לנקוט נגד הצרכן הליכי גבייה לפי {{ח:חיצוני|פקודת המסים (גבייה)|פקודת המסים (גבייה)}}, רשאי לכלול בה דרישת תשלום לפי {{ח:חיצוני|פקודת המסים (גבייה)#סעיף 4|סעיף 4 לפקודת המסים (גבייה)}}.

{{ח:סעיף|17|הוראות לעניין משלוח התראות והודעות}}
{{ח:תת|(א)}} התראה או הודעה לפי כללים אלה, למעט התראה כאמור {{ח:פנימי|סעיף 14|בסעיף 14(ה)}}, תיעשה בדואר רשום או בדרך של מסירה לידי האדם שאליו היא מכוונת או בדרך של מסירה במקום מגוריו, לידי אחד מבני משפחתו הבגירים; אם אי־אפשר לקיים את המסירה כאמור, תהיה המסירה בדרך של הצגת האמור במקום בולט לעין על הנכס שבו מתגורר מי שההתראה או ההודעה מכוונת אליו.
{{ח:תת|(ב)}} על אף האמור בסעיף קטן (א), בנכס של צרכן ביתי שכתובתו הרשומה אצל בעל הרישיון אינה זהה לכתובת הנכס שלגביו קיים החוב השוטף או בהעדר כתובת למשלוח דברי דואר, תודבק התראה כאמור על הדלת החיצונית או במקום אחר בולט לעין בנכס, במעטפה אטומה וחתומה, שעל גביה שם הצרכן הביתי וכתובתו בלבד.
{{ח:תת|(ג)}} בעל הרישיון יפעל למסירת התראות והודעות לפי כללים אלה, נוסף על הדרכים האמורות בסעיף קטן (א), גם באמצעות הודעת דואר אלקטרוני לכתובתו של הצרכן, בהתקשרות למספרי הטלפון הרשומים בחשבון הצרכן או בשליחת הודעת טקסט למספר הטלפון הנייד של הצרכן, אם פרטים אלה לגבי הצרכן מצויים ברשותו; לעניין אמצעים אלה, לא תהיה חובה על הצרכן לספק פרטי קשר אלה, אך אם בחר למוסרם לבעל הרישיון, יעשה בהם בעל הרישיון שימוש לצורך התראה לפי כללים אלה, אלא אם כן ביקש הצרכן שלא לעשות בהם שימוש מסוג זה, ורשאי הצרכן לבקש כאמור לגבי כלל אמצעים אלה או חלקם; בעל הרישיון יתעד בקשה של הצרכן בעניין זה.
{{ח:תת|(ד)}} בהתראות לפי טפסים שבכללים אלה יצוינו במקום בולט לעין, בערבית, באנגלית, ברוסית ובאמהרית, המילים ”התראה לפני ביצוע פעולת ניתוק אספקת מים“, וכן יצוין באותן שפות כי ניתן לפנות ולקבל את הטופס גם בשפות האמורות מבעל הרישיון; טפסים מתורגמים אלה יפורסמו באתר האינטרנט של בעל הרישיון, אם יש לו אתר כאמור, וכן באתר האינטרנט של הרשות הממשלתית, ובמקרה של הבדלים ביניהם, הנוסח של הטופס בשפה העברית יהיה הנוסח הקובע.
{{ח:תת|(ה)}} פנה הצרכן כאמור בסעיף קטן (ד), יתעד זאת בעל הרישיון ברישומיו לעניין הצרכן, ולהתראות ולהודעות שיישלחו לפי כללים אלה מיום פניית הצרכן ואילך יצורף מראש עותק מתורגם בשפה שביקש הצרכן, נוסף על ההתראה או על ההודעה בשפה העברית.

{{ח:סעיף|18|הסדר תשלומים לצרכן הביתי}}
{{ח:תת|(א)}} בעל רישיון רשאי לקבוע לצרכן ביתי הסדר לפירעונו של חוב לתקופה שלא תעלה על 12 חודשים ממועד תחילת ההסדר (בסעיף זה – הסדר תשלומים), או לתקופה ארוכה יותר בנסיבות חריגות הנוגעות להיקף החיוב, אופן היווצרותו או מצבו הכלכלי של הצרכן.
{{ח:תת|(ב)}} לא פרע צרכן שני תשלומים לפי הסדר תשלומים שנעשה עמו או לא שילם את החשבון התקופתי השוטף, רשאי בעל רישיון לבטל את הסדר התשלומים עמו.
{{ח:תת|(ג)}} נקבע לצרכן הסדר תשלומים, לא ינקוט נגדו בעל רישיון פעולות גבייה כל עוד עמד בהסדר התשלומים.

{{ח:סעיף|19|חובת דיווח ופרסום}}
{{ח:תת|(א)}} בעל רישיון ידווח לרשות הממשלתית פעמיים בשנה, בחודשים ינואר ויולי, על פעולות לעניין ניתוק שביצע, לרבות לפי כללים אלה, ובכלל זה מספר פעולות ניתוק אספקת מים שבוצעו בפועל, בחלוקה לסוגי צרכנים, ומועד תקופת כל ניתוק אספקת מים ומשכה; כל זאת בלא פרטים מזהים בדבר זהות הצרכנים שלגביהם בוצעו פעולות אלה.
{{ח:תת|(ב)}} בעל רישיון יפרסם פעם בשנה מידע כאמור בסעיף קטן (א) באתר האינטרנט שלו, ואם לא הפעיל אתר אינטרנט – ישלח את המידע האמור, אחת לשנה, לכל צרכניו, או לבקשת צרכן.
{{ח:תת|(ג)}} מנהל הרשות הממשלתית ידווח לוועדת הכלכלה של הכנסת, אחת לשנה ולא יאוחר מתום חודש אפריל, על מספר הבקשות לפי {{ח:פנימי|סעיף 6|סעיף 6}} שהעביר לוועדה המייעצת בשנה שקדמה למועד הדיווח לשם קבלת המלצתה, על מספר הבקשות שקיבל, דחה או קיבל בשינויים לפי {{ח:פנימי|סעיף 9|סעיף 9}}, ועל מספר פעולות ניתוק אספקת מים שביצעו בעלי רישיונות בפועל לפי הדיווחים שקיבל לפי סעיף זה ומשך כל פעולת ניתוק, והכול בחלוקה לבעלי רישיונות ולפי סוגי הצרכנים כאמור בכללים אלה; דיווח ראשון לפי סעיף קטן זה יימסר לא יאוחר מהמועד האמור בשנת 2019, לגבי התקופה שתחילתה במועד תחילתם של כללים אלה ועד לאותו מועד.

{{ח:סעיף|20|שמירת דינים}}
{{ח:ת}} אין באמור בכללים אלה כדי למנוע מבעל רישיון לבצע פעולת ניתוק באחד מאלה:
{{ח:תת|(1)}} לנכס אחר שאינו נמנה על אלה המנויים {{ח:פנימי|סעיף 11|בסעיף 11}};
{{ח:תת|(2)}} בכל מקרה שבו הוא נדרש לכך לפי דין.

{{ח:סעיף|21|הצמדה}}
{{ח:ת}} הסכום הקבוע {{ח:פנימי|סעיף 6|בסעיף 6(א)(1)}} יעודכן ב־1 בינואר פעם בשנתיים, ולגבי העדכון הראשון – ביום כ״ד בטבת התשע״ט (1 בינואר 2019) (בסעיף זה – יום העדכון), לפי שיעור השינוי של מדד המחירים לצרכן שמפרסמת הלשכה המרכזית לסטטיסטיקה (בסעיף זה – המדד) הידוע ביום העדכון לעומת המדד שהיה ידוע ביום תחילתם של כללים אלה; הסכום האמור יעוגל לסכום הקרוב שהוא מכפלה של 50 שקלים חדשים; מנהל הרשות הממשלתית יפרסם הודעה על הסכום המעודכן ברשומות ובאתר האינטרנט של הרשות הממשלתית.

{{ח:סעיף|22|תחילה ותחולה}}
{{ח:תת|(א)}} תחילתם של כללים אלה 30 ימים מיום פרסומם.
{{ח:תת|(ב)}} כללים אלה יחולו על תקופות חיוב שהחלו ביום התחילה ואילך; לעניין תקופות חיוב שהחלו לפני יום התחילה, בעל רישיון לא יהיה רשאי לבצע פעולת ניתוק שירותי אספקת מים או שירותי ביוב.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 14|סעיף 14}})}}}}

{{ח:סעיף*|עוגן=תוספת טופס 1}}
{{ח:ת}} {{מוגדל|טופס 1}} {{ש}} {{ח:הערה|({{ח:פנימי|סעיף 14|סעיף 14(א)}})}}

{{ח:סעיף*}}
{{ח:ת}} {{ממורכז|1='''Warning – Water Disconnection Notice!!!''' {{ש}} '''تحذير قبل فصل تزويد المياه''' {{ש}} '''የውኃ አቅርቦት አገልግሎት ከመቋረጡ በፊት የሚሰጥ የማስጠንቀቂያ ደብዳቤ''' {{ש}} '''Предупреждение перед отключением водоснабжения.''' {{ש}} '''התראה על הכוונה לבצע פעולת ניתוק אספקת מים בנכסך'''}}
{{ח:ת}} {{ממורכז|לפי כללי המים (קביעת תנאים ברישיון) (ניתוק אספקת מים), התשע״ז–2017}}

{{ח:סעיף*}}
{{ח:תת|1.}} לפי הרישומים שבידינו, טרם שילמת את התשלומים המגיעים ל. . . . . . . . . . . . (להלן – ספק המים) בעד שירותי מים או שירותי ביוב לחודשים . . . . . . . . . . . . . . . . . ., בנכס שכתובתו . . . . . . . . . . . . . . . . . . . . וזאת חרף התראות והודעות שנשלחו אליך בנושא זה; נכון למועד מכתב זה, חובך עומד על סכום של . . . . . . . . . . . . . . . . . . . . . . . שקלים חדשים, מתוכו סכום של . . . . . . . . . . . . . . . . . . שקלים חדשים הוא חוב שאפשר לנתק בגללו את הנכס (להלן – החוב השוטף), והוא ממשיך לצבור ריבית פיגורים, עד לפירעונו המלא.
{{ח:תת|2.}} אתה נדרש לשלם את חובך השוטף באופן מיידי, באמצעות הספח המצורף.
{{ח:תת|3.}} אם לא תשלם את חובך השוטף באופן מיידי, הוועדה המייעצת ברשות המים רשאית להמליץ למנהל רשות המים לאשר את ביצוע פעולת ניתוק אספקת המים בנכסך וזאת בלי לגרוע מזכותנו לעשות שימוש בכל האמצעים העומדים לרשותנו לצורך גביית התשלומים המגיעים לנו ממך, לרבות הפעלת סמכויות מכוח {{ח:חיצוני|פקודת המסים (גבייה)|פקודת המסים (גבייה)}} או {{ח:חיצוני|חוק ההוצאה לפועל|חוק ההוצאה לפועל, התשכ״ז–1967}}, ובכלל זה עיקול חשבונות הבנק או מיטלטלין נוספים שבבעלותך.
{{ח:תת|4.}} נדגיש כי ניתוק אספקת המים בנכס כרוך בעלויות שונות, ובכלל זה בעד ניתוק וחיבור הנכס, שתחויב בעלותם אם יינקטו בפועל.
{{ח:תת|5.}} אם ברצונך להגיע להסדר תשלומים לצורך הסדרת חובך, אנא פנה למוקד שירות הלקוחות בטלפון . . . . . . . . . . . . . . . . . . . . . . . . . . . . . . או בכתובת . . . . . . . . . . . . . . . . . . . . . . . . . . . .
{{ח:תת|6.}} אתה רשאי לפנות אלינו בתוך 21 ימים מיום קבלת הודעה זו בבקשה שלא לנתק את אספקת המים בנכסך וזאת אם אתה חסר יכולת כלכלית לשלם את חובך או אם בכוונתך למסור לנו פרטי התקשרות לצורך הפעלת הליכי גבייה אם עד היום לא עשית כן; המנהל הכללי של ספק המים או עובד בכיר מטעמו ידון בבקשתך.
{{ח:תת|7.}} אתה רשאי לצרף לבקשתך כל מסמך או מידע שיש ברשותך, ובכלל זה תיעוד חזותי, לצורך הוכחת טענותיך ובכלל זה את מצבך הכלכלי.
{{ח:ת}} לידיעתך:
{{ח:תת|√}} אנו מבקשים את אישורך ליידוע המחלקה לשירותים חברתיים של הרשות המקומית (להלן – המחלקה לשירותים חברתיים) בדבר כוונתנו לבצע פעולת ניתוק בנכסך ולהציע לה להעביר לעיוננו אישור כי אתה מוכר לה ומידע על מצבך הכלכלי, אם הוא בידיעתה, בתוך 21 ימים מיום קבלת ההודעה;
{{ח:תת|√}} אם לא יתקבל אישורך לפנייה זו בתוך 7 ימים נראה אותך כמי שמסרב לפנייה כאמור ולא נפנה למחלקה לשירותים חברתיים;
{{ח:תת|√}} נקיטת פעולות לפי {{ח:חיצוני|פקודת המסים (גבייה)|פקודת המסים (גבייה)}}, {{ח:חיצוני|חוק ההוצאה לפועל|חוק ההוצאה לפועל, התשכ״ז–1967}}, או פעולת ניתוק אספקת המים בנכס אינן מהוות תחליף לפירעון חובך המלא;
{{ח:תת|√}} חובך ימשיך לצבור ריבית והצמדה גם במקרה של נקיטת אמצעים שכאלה, עד תשלום מלוא החוב;
{{ח:תת|√}} אם תחליט לפנות אל ספק המים כאמור לעיל, אתה זכאי להציג את טענותיך לפני ספק המים בכתב או בעל פה;
{{ח:תת|√}} ההחלטה בעניינך תינתן בהתחשב בטענות ובמידע שתציג בעניין, במועד.

{{ח:סעיף*}}
{{ח:ת}} אם הסדרת את חובך, אנא ראה הודעה זו כמבוטלת.

{{ח:סעיף*}}
{{ח:ת}} {{ממורכז|1='''You can request and receive the above notification in English''' {{ש}} '''يمكنك طلب وتلقي التنبيه من الشركة باللغة العربية''' {{ש}} '''የማስጠንቀቂያው ደብዳቤ በተመለከተ ከድርጅቱ በነዚህ ቋንቋዎች በመጠየቅ መልስ መቀበል ይቻላል።''' {{ש}}'''Вы можете запросить и получить уведомление от компании также на русском языке'''}}

{{ח:סעיף*|עוגן=תוספת טופס 2}}
{{ח:ת}} {{מוגדל|טופס 2}} {{ש}} {{ח:הערה|({{ח:פנימי|סעיף 14|סעיף 14(ג)}})}}

{{ח:סעיף*}}
{{ח:ת}} {{ממורכז|1='''Warning – Water Disconnection Notice!!!''' {{ש}} '''تحذير قبل فصل تزويد المياه''' {{ש}} '''የውኃ አቅርቦት አገልግሎት ከመቋረጡ በፊት የሚሰጥ የማስጠንቀቂያ ደብዳቤ''' {{ש}} '''Предупреждение перед отключением водоснабжения.'''}}

{{ח:סעיף*}}
{{ח:ת}} לכבוד {{ש}} שם וכתובת הצרכן

{{ח:סעיף*}}
{{ח:ת}} {{ממורכז|'''הודעה לפי {{ח:פנימי|סעיף 6|סעיף 6(א)(8) לכללי המים (קביעת תנאים ברישיון) (ניתוק אספקת מים), התשע״ז–2017}}'''}}

{{ח:סעיף*}}
{{ח:תת|√}} בהמשך להתראות והודעות ששלחנו אליך ובהמשך לבקשה שהגשת, החלטתי להעביר בעניינך בקשה למנהל רשות המים, לקבלת אישור לביצוע פעולת ניתוק אספקת המים בנכסך.
{{ח:תת|√}} החלטתי מתבססת על הנימוקים האלה: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת}} . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:ת}} לידיעתך:
{{ח:תת|√}} הוועדה המייעצת ברשות המים היא ועדה שהוקמה מכוח {{ח:חיצוני|כללי תאגידי מים וביוב (ניתוק אספקת מים)#סעיף 8|סעיף 8 {{ח:הערה|ל}}כללי תאגידי מים וביוב (ניתוק אספקת מים), התשע״ה–2015}}.
{{ח:תת|√}} תפקיד הוועדה לדון בבקשות חברה לבצע פעולת ניתוק אספקת המים בנכס של צרכן ביתי ולהמליץ למנהל רשות המים אם לקבל, לדחות או לקבל בשינויים את הבקשות האמורות.
{{ח:תת|√}} אתה רשאי לפנות ישירות אל הוועדה המייעצת ברשות המים ולהעביר לעיונה כל מסמך הנוגע לעניין.
{{ח:תת|√}} פרטי התקשרות עם הוועדה:

{{ח:סעיף*}}
{{ח:ת}} {{טורים שווים | | | {{ממורכז|בכבוד רב, {{ש}} שם + שם משפחה {{ש}} המנהל הכללי של התאגיד}} }}

{{ח:סעיף*}}
{{ח:ת}} {{ממורכז|1='''You can request and receive the above notification in English''' {{ש}} '''يمكنك طلب وتلقي التنبيه من الشركة باللغة العربية''' {{ש}} '''የማስጠንቀቂያው ደብዳቤ በተመለከተ ከድርጅቱ በነዚህ ቋንቋዎች በመጠየቅ መልስ መቀበል ይቻላል።''' {{ש}}'''Вы можете запросить и получить уведомление от компании также на русском языке'''}}

{{ח:סעיף*|עוגן=תוספת טופס 3}}
{{ח:ת}} {{מוגדל|טופס 3}} {{ש}} {{ח:הערה|({{ח:פנימי|סעיף 14|סעיף 14(ד)}})}}

{{ח:סעיף*}}
{{ח:ת}} {{ממורכז|1='''Warning – Water Disconnection Notice!!!''' {{ש}} '''يمكنك طلب وتلقي التنبيه من الشركة باللغة العربية''' {{ש}} {{ח:הערה|[צ״ל: '''تحذير قبل فصل تزويد المياه''']}} {{ש}} '''የማስጠንቀቂያው ደብዳቤ በተመለከተ ከድርጅቱ በነዚህ ቋንቋዎች በመጠየቅ መልስ መቀበል ይቻላል።''' {{ש}} {{ח:הערה|[צ״ל: '''የውኃ አቅርቦት አገልግሎት ከመቋረጡ በፊት የሚሰጥ የማስጠንቀቂያ ደብዳቤ''']}} {{ש}} '''Вы можете запросить и получить уведомление от компании также на русском языке''' {{ש}} {{ח:הערה|[צ״ל: '''Предупреждение перед отключением водоснабжения.''']}}}}

{{ח:סעיף*}}
{{ח:ת}} {{ממורכז|'''הודעה על החלטה לבצע פעולת ניתוק''' {{ש}} לפי {{ח:פנימי|סעיף 10|סעיף 10 לכללי המים (קביעת תנאים ברישיון) (ניתוק אספקת מים), התשע״ז–2017}}}}

{{ח:סעיף*}}
{{ח:תת|1.}} הרינו להודיעך כי ביום . . . . . . . . . . . . . . . . . . . . . . . החליט מנהל רשות המים לקבל את המלצת הוועדה המייעצת בעניינך ולאשר לחברה לבצע פעולת ניתוק אספקת המים בנכסך.
{{ח:תת|2.}} אתה רשאי לעתור כנגד החלטת מנהל רשות המים לפני בית המשפט הגבוה לצדק.
{{ח:תת|3.}} לתשומת לבך – בחלוף 30 ימים מיום קבלת הודעה זו, בכוונתנו לבצע את פעולת ניתוק אספקת המים בנכסך בלא כל דיחוי נוסף.
{{ח:תת|4.}} נכסך יהיה מנותק לתקופה שלא תעלה על 30 ימים רצופים, בתום תקופה זו אנו נחבר את נכסך למשך 5 ימים רצופים ונאפשר לך להסדיר את חובך אלינו.
{{ח:תת|5.}} אם לא ישולם החוב בתוך אותם 5 ימים רצופים, יהיה ספק המים רשאי לחזור ולנתק את אספקת המים בנכס לתקופות ארוכות יותר ולהשתמש בכל האמצעים העובדים לרשותו לצורך גביית התשלומים המגיעים לו ממך, לפי כללי המים (קביעת תנאים ברישיון) (ניתוק אספקת מים), התשע״ז–2017.
{{ח:ת}} לידיעתך:
{{ח:תת|√}} 15 ימים לפחות בטרם ביצוע פעולת ניתוק אספקת המים על ידנו, בכוונתו להודיע על כך למחלקה לשירותים חברתיים שאתה מוכר או מטופל בה, ואם הדבר לא ידוע, למחלקה לשירותים חברתיים שאתה נמצא בתחום אחריותה, אלא אם כן תסרב לכך; נדגיש כי אם לא יתקבל אישורך למתן הודעה כאמור בתוך 7 ימים נראה אותך כמי שמסרב לכך;
{{ח:תת|√}} נכון למועד מכתב זה, חובך לספק המים עומד על סכום של . . . . . . . . . . . . . . . . . . . . . . . . . . שקלים חדשים והוא ממשיך לצבור ריבית פיגורים, עד לפירעונו המלא.
{{ח:תת|√}} כדי למנוע פעולת ניתוק אספקת המים בנכסך, אתה נדרש לשלם את חובך באופן מיידי, באמצעות הספח המצורף, שניתן לתשלום בבנק הדואר/סניף הבנק/בכרטיס אשראי{{ח:הערה|/}}במענה טלפוני/באתר האינטרנט של ספק המים.
{{ח:תת|√}} כמו כן נדגיש כי ניתוק אספקת המים בנכס כרוך בעלויות שונות, ובכלל זה בעד ניתוק וחיבור הנכס, שתחויב בעלותם אם יינקטו בפועל.
{{ח:תת|√}} אם ברצונך להגיע להסדר תשלומים לצורך הסדרת חובך, אנא פנה למוקד שירות הלקוחות בטלפון . . . . . . . . . . . . . . . . . . . . . . . . . . . . . . או בכתובת . . . . . . . . . . . . . . . . . . . . . . . . . . . . . . . . .

{{ח:סעיף*}}
{{ח:ת}} אם הסדרת את חובך, אנא ראה הודעה זו כמבוטלת.

{{ח:סעיף*}}
{{ח:ת}} {{ממורכז|1='''You can request and receive the above notification in English''' {{ש}} '''يمكنك طلب وتلقي التنبيه من الشركة باللغة العربية''' {{ש}} '''የማስጠንቀቂያው ደብዳቤ በተመለከተ ከድርጅቱ በነዚህ ቋንቋዎች በመጠየቅ መልስ መቀበል ይቻላል።''' {{ש}}'''Вы можете запросить и получить уведомление от компании также на русском языке'''}}

{{ח:סעיף*|עוגן=תוספת טופס 4}}
{{ח:ת}} {{מוגדל|טופס 4}} {{ש}} {{ח:הערה|({{ח:פנימי|סעיף 14|סעיף 14(ה)}})}}

{{ח:סעיף*}}
{{ח:ת}} {{ממורכז|1='''Warning – Water Disconnection Notice!!!''' {{ש}} '''تحذير قبل فصل تزويد المياه''' {{ש}} '''የውኃ አቅርቦት አገልግሎት ከመቋረጡ በፊት የሚሰጥ የማስጠንቀቂያ ደብዳቤ''' {{ש}} '''Предупреждение перед отключением водоснабжения.'''}}

{{ח:סעיף*}}
{{ח:ת}} {{ממורכז|'''התראה לפני ביצוע פעולת ניתוק חוזר של אספקת מים בנכס בשל אי־תשלום חוב''' {{ש}} לפי {{ח:פנימי|סעיף 12|סעיף 12(ג) ו־(ד) לכללי המים (קביעת תנאים ברישיון) (ניתוק אספקת מים), התשע״ז–2017}}}}

{{ח:סעיף*}}
{{ח:תת|1.}} ביום . . . . . . . . . . . . . . . . . . . . . . . . . . . . ביצענו בנכס זה שכתובתו . . . . . . . . . . . . . . . . . . . . . . . . . . . . . . פעולת ניתוק אספקת מים וזאת בשל אי־תשלום חובך אלינו.
{{ח:תת|2.}} ביום . . . . . . . . . . . . . . . . . . . . . . . . . . . חרף העובדה שטרם הסדרת את חובך, חיברנו את הנכס למערכת המים לתקופה זמנית של 5 ימי עסקים; בתקופה זו עליך להסדיר את חובך השוטף לספק המים, שבשלו בוצעה פעולת ניתוק אספקת המים.
{{ח:תת|3.}} נכון למועד מכתב זה, חובך עומד על סכום של . . . . . . . . . . . . . . . . . . . . . . . . . . . . . . . . . שקלים חדשים והוא ממשיך לצבור ריבית פיגורים, עד לפירעונו המלא.
{{ח:תת|4.}} אתה נדרש לשלם את חובך באופן מיידי, באמצעות הספח המצורף.
{{ח:תת|5.}} אם לא ישולם החוב בתוך 5 ימי עסקים ממועד הודעה זו, יהיה ספק המים רשאי לחזור ולנתק את אספקת המים בנכס לתקופות ארוכות יותר ולהשתמש בכל האמצעים העומדים לרשותו לצורך גביית התשלומים המגיעים לו ממך, לפי כללי המים (קביעת תנאים ברישיון) (ניתוק אספקת מים), התשע״ז–2017.
{{ח:תת|6.}} לידיעתך, כל פעולת ניתוק אספקת המים בנכס או פעולת חיבור הנכס למערכת המים, כרוכה בהוצאות שתחויב בעלותן אם יינקטו בפועל.

{{ח:סעיף*}}
{{ח:ת}} {{מוגדל|'''התראה נוספת לא תישלח!'''}}

{{ח:סעיף*}}
{{ח:ת}} אם הסדרת את חובך, אנא ראה הודעה זו כמבוטלת.

{{ח:סעיף*}}
{{ח:ת}} {{ממורכז|1='''You can request and receive the above notification in English''' {{ש}} '''يمكنك طلب وتلقي التنبيه من الشركة باللغة العربية''' {{ש}} '''የማስጠንቀቂያው ደብዳቤ በተመለከተ ከድርጅቱ በነዚህ ቋንቋዎች በመጠየቅ መልስ መቀበል ይቻላል።''' {{ש}}'''Вы можете запросить и получить уведомление от компании также на русском языке'''}}

{{ח:חתימות|כ״ג באלול התשע״ז (14 בספטמבר 2017)}}
* '''גיורא שחם'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]